
BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022, trimis spre dezbatere pe fond, în procedură de urgenţă ,cu adresa nr. PLx.443 din 1 septembrie 2022, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,
Bogdan - Iulian HUŢUCĂ
Parlamentul  României

RAPORT
asupra proiectului de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022
În conformitate cu prevederile art. 95 și 117 alin.(1) din Regulamentul Camerei Deputaților, republicat cu modificările şi completările ulterioare, Comisia pentru buget, finanțe și bănci a fost sesizată, prin adresa nr. PLx.443 din 1 septembrie 2022, spre dezbatere pe  fond, în procedură de urgență, cu proiectul de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022.
Conform prevederilor art.75 din Constituția României, republicată și ale art.92 alin.(8)  din Regulamentul Camerei Deputaților,  republicat, cu modificările şi completările ulteriore, Camera Deputaților este prima Cameră sesizată.

La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege are ca obiect de reglementare, ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022
În conformitate cu prevederile art. 62 din Regulamentul Camerei Deputaților, republicat, cu modificările şi completările ulterioare ,membrii Comisiei pentru buget, finanţe şi bănci au examinat proiectul de Lege menționat mai sus, în ședința din data de  13 septembrie 2022.    

La lucrările Comisiei, deputaţii și-au înregistrat prezența conform listei de prezenţă.
La dezbaterea proiectului de Lege au participat, în calitate de invitați,  din partea Ministerului Finanţelor, doamna Aurelia Tudor și domnul Florin Constantinescu, consilieri superiori. 
În urma examinării proiectului de Lege, deputații prezenți la lucrările comisiei, au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022, în forma prezentată de către Guvern.
Menționăm că inițiatorul a depus traducerile în limba română, revizuite, pentru cele două acorduri. Astfel, au fost operate mici corecturi de editare legate de numerotarea unor articole/alineate și înlocuirea termenului “donor” cu “donator” oriunde apare în text. Aceastea înlocuiesc acordurile în limba română, înregistrate inițial și se regăsesc, în original, atașate la prezentul raport.
În raport cu obiectul și conținutul său, proiectul de Lege face parte din categoria legilor ordinare.

